Festival international du film v roku 1959

Medzinárodný filmový  festival v Cannes 1959 sa konal od 30. apríla do 15. mája 1959. Zúčastnilo sa ho 28 krajín. Bola udelená jedna Zlatá palma () pre dlhometrážny film a jedna pre krátkometrážny film.

Porota

Porota pre dlhometrážny film 
 Marcel Achard, prezident (Francúzsko)
 Antoni Bohdziewicz (Poľsko)
 Michael Cacoyannis (Grécko)
 Carlos Cuenca (Španielsko)
 Pierre Daninos (Francúzsko)
 Julien Duvivier (Francúzsko)
 Max Favalelli (Francúzsko)
 Gene Kelly (USA)
 Carlo Ponti (Taliansko)
 Micheline Presle (Francúzsko)
 Sergej Vasiliev (ZSSR)

Porota pre krátkometrážny film 
 Philippe Agostini (Francúzsko)
 Antonín Brousil (Česko-Slovensko)
 Paula Talaskivi (Fínsko)
 Jean Vivie (Francúzsko)
 Véra Volmane (Francúzsko)

Víťazi 
Cenu spojených porôt za najlepšiu zostavu získala krajina Česko-Slovensko za filmy
 Sen noci svatojánské, réžia Jiří Trnka (dlhometrážny)
 Touha, réžia Vojtech Jasný (dlhometrážny)
 Motýly tady nežijí, réžia Miro Bernat (krátkometrážny)

Ceny za dlhometrážny film 
 Zlatá palma: Orfeu Negro, réžia Marcel Camus
 Medzinárodná cena: Nazarin, réžia Luis Buñuel - porota vyjadrila uznanie za režisérovu doterajšiu tvorbu

Veľké medzinárodné ceny 
 za réžiu: François Truffaut za film Les Quatre cents coups
 za najlepší ženský herecký výkon: Simone Signoretová za úlohy vo filme Room at the Top
 za najlepší mužský herecký výkon (súborná cena): Bradford Dillman, Dean Stockwell, Orson Welles za úlohy vo filme Compulsion
 za komédiu: Policarpo ufficiale di scrittura, réžia Mario Soldati

Udelené osobité uznanie za hodnotu štýlu a dokonalosť obrazu pre film Širasagi režiséra Teinosukeho Kinugasa.

Ceny za krátkometrážny film 
 Zlatá palma: Motýly tady nežijí, réžia Miro Bernat
 Osobitá cena poroty:  Historie d'un poisson rouge, réžia Edmond Séchan - za poetický humor a nápaditosť
 Cena za dobrý vkus a originálnosť formy (ex aequo)
 New York - New York, réžia Francis Thompson
 Zmiana warty, réžia Halina Bielińska a Włodzimierz Haupe

Porota vyjadrila uznanie filmu Le Petit pêcheur de la mer de Chine režiséra Sergeho Hanina za hodnotné zábery a hold "in memoriam" francúzskemu režisérovi Alainovi Kamingerovi, ktorý zahynul na mori pri natáčaní svojho filmu La mer et les jours (spolurežisér Raymond Vogel).

Externé odkazy 
 
 1959 na oficiálnj stránke MFF v Cannes 
 

Medzinárodný filmový festival Cannes